Tradicionalna latinska misa 

G sites.google.com/site/tradicionalnamisa/ratzinger-o-klecanju 


Teologija klečanja 


(iz teksta Teologija klečanja - Joseph Ratzinger, 2000.) 

Postoje grupe, nemalog utjecaja, koje nas pokušavaju odgovoriti od klečanja. "To ne 
pristaje našoj kulturi" ili "To nije prikladno za otkupljenog čovjeka - on je oslobođen od 
Krista i ne mora više klečati". 

Ako pogledamo u povjest, možemo vidjeti da Grci i Rimljani nisu klečali. Ali ti njihovi 
bogovi nisu bili Bog. Tako su oni tvrdili daje klečanje nedostojno slobodna čovjeka. 

Sv. Augustin kaže da je poniženje Krista i Njegova ljubav nas oslobodila. Mi sada 
klečimo ispred tog poniženja. 

Klečanje ne dolazi iz nijedene kulture, ono dolazi iz Biblije i spoznaje Boga. Uočavamo 
tri vrste koje su međusobno isprepletene: prvo prostracija (legnuti s licem prema zemlji 
pred golemom Božjom snagom), zatim drugo, pogotovo u Novom Zavjetu, spustiti se 
na koljena pred drugim, i treće, klečanje. Te tri vrste često nisu jasno razdvojene. 

Prostracija 

Opisujući Isusovu molitvu na Maslinovoj gori Matej i Marko opisuju da se Isus bacio na 
zemlju, dok Luka govori da se Isus molio na koljenima. Ta molitva je primjer nama, i po 
gestama i po sadržaju. 

U Crkvenoj liturgiji danas prostracija se pojavljuje na Veliki petak i na zaređenje. 

Spuštanje na koljena pred drugim 

Ovdje će se promotriti izraz "proskynein" koji označava obožavanje na koljenima. 

""Ti vjeruješ u Sina Čovječjega?" On odgovori: "A tko je taj, Gospodine, da vjerujem u 
njega?" Reče mu Isus: "Vidio si ga! To je onaj koji govori s tobom!" A on reče: 

"Vjerujem, Gospodine!" I baci se ničice preda nj."(lv 9, 35-38) 

Ovaj i još neki tekstovi Novoga Zavjeta donose na svijetlo nešto važno. Duhovno i 
tjelesno značenje riječi "proskynein" je istinski nerazdvojivo. Sama tjelesna gesta je 
nosilac duhovnog značenja. Bez tog obožavanja, tjelesna gesta bi bila beznačajna, dok 
duhovan čin mora po svojoj prirodi, zbog psihosomatskog jedinstva čovjeka, sebe 
izraziti u tjelesnoj gesti. 

Ta dva aspekta su ujedinjena u jednoj riječi, jer u dubljem smislu pripadaju zajedno. 
Kada klečanje postaje samo izvanjsko, samo tjelesan čin, on postaje besmislen. S 
druge strane, kada netko pokušava vratiti obožavanje u čisto duhovnu stvarnost i 
odbija mu dati utjelovljenu formu, djelo obožavanja ishlapljuje, jer što je čisto duhovno 
je neprikladno prirodi čovjeka. Obožavanje je jedno od temeljnih činova koje djeluje na 
cijelog čovjeka. Zato je spuštanje na koljena pred prisutnosti živoga Boga nešto što ne 
možemo odbaciti. 

Govoreći ovo, dolazimo do tipične geste klečanja na jednom ili oba koljena. Kod Židova 
su koljena simbol snage, kleknuti je, stoga, prikloniti našu snagu pred živim Bogom, 
potvrda činjenica da sve što imamo primamo od Njega. 



Ime nad svakim imenom 


Najznačajniji odlomak za teologiju klečanja je uvijek veliki himan Kristu u Filipljanima 
2,6-11.Krist se u svojoj ljubavi ponizio do smrti na križu. 

"Zato Bog njega preuzvisi i darova mu ime, 

ime nad svakim imenom, da se na ime Isusovo 

prigne svako koljeno nebesnika, zemnika i podzemnika. 

I svaki će jezik priznati: "Isus Krist jest Gospodin!" - na slavu Boga Oca." 

Ovdje himan apostolske Crkve uzima riječi proroka lzaije(45,23): 

"iz mojih usta izlazi istina, riječ neopoziva, 
da će se preda mnom prignuti svako koljeno" 

U isprepletanju Starog i Novog Zavjeta postaje jasno daje Isus pravi Bog, ime nad 
svakim imenom. Kroz njega je Stari Zavjet ispunjen, te svi prigiblju koljena pred njim i 
klanjaju mu se kao pravom Bogu nad svim bogovima. 

Kršćanska liturgija je kozmička liturgija jer se klanja pred raspetim i uskrsnim 
Gospodinom. Može biti daje klečanje strano modernoj kulturi, koja seje okrenula od 
vjere i ne poznaje više onoga pred kojim je klečanje prava, istinski potrebna gesta. 
Čovjek koji uči vjerovati, uči također i klečati, a vjera ili liturgija koja više nije familijarna 
sa klečanjem bila bi bolesna u korijenu. Tamo gdje je izgubljeno, klečanje mora biti 
ponovno otkriveno, da u našoj molitvi ostanemo u zajedništvu s apostolima i 
mučenicima, cijelim svemirom, uistinu u zajedništvu s Isusom Kristom. 

izvor: http://www.katolicki. info/klecanje. htm 



